बिहार के चुनाव के पहले प्रवक्ता में एक बार इस पर चर्चा हुई थी.तब मैंने लिखा था की अगर बिहार की जनता ने नितीश को नकार दिया तो बिहार के लिए बहुत बुरा होगा,पर मैं नहीं समझता की बिहार की जनता इतनी मुर्ख है. आज बिहार की जनता ने दिखा दिया की वह मुर्ख नहीं है.जैसा नितीश अपने गठ्वंधन की जीत के बाद बोले की यह बिहार की जनता की जीत है ,उसके स्मिता की जीत है तो वास्तव में उन्होंने बिहार और बिहारियों का सही मूल्यांकन किया.लगता है की बिहार अपने आपको पहचानने लगा है.यह परिक्रिया तो ऐसे २००५ से ही शुरू हो गयी थी, जब बिहार की जनता को लग गया था की एनफ इज एनफ.इस बार तो बिहार के मतदाताओं ने जिस परिपक्वता का प्रदर्शन किया है वह वाकई काबिलेतारीफ है.अब नितीश कुमार और उनकी टीम पर बिहार की जनता ने एक बहुत बड़ी जिम्मेवारी सौंपी है और इसको बखूबी निभाने में ही न केवल बिहार बल्कि पूरे देश का भविष्य निर्भर करता है.अभी भी विकास का पुरौधा और उसका वास्तविक संदेशवाहक मैं नरेन्द्र मोदी को मानता हूँ पर नितीश की चुनौतियाँ नरेन्द्र मोदी से बड़ी है,पर उनके साथ सुशील मोदी जैसा सहयोगी भी है,जो अपने ढंग से हर वक्त उनके कदम से कदम मिला कर चलता रहा है.मुझे विश्वास सा होने लगा है की यह जोड़ी बिहार को संभवतः उसके गौरवशाली दिनों तक पंहुचा दे.कार्य तो बहुत बड़ा है और रास्ते में कठिनाइयाँ भी बहुतहै ,पर अगर यह संभव हो जाये तो बिहार जो भारत की उन्नति के मार्ग में बाधा स्वरुप दीखता रहा है,वह भारत की उन्नति का अगुआ बन जाये,क्यों की जो पिछली पंक्ति से आगे आता है वही वास्तविक पथ प्रदर्शक होता है.आज के दिन है तो यह मात्र एक कल्पना,पर कल का परिणाम और उसके बाद के नितीश के प्रेस कांफ्रेंस के बाद ऐसी कल्पना करने का मन करने लगा है.